Hengelaars sien lyk op strand uitspoel by Melkbos | Netwerk24
Hengelaars sien lyk op strand uitspoel by Melkbos
Deur Alzane Narrain 21 April 2019 11:51
Hengelaars het op die lyk van ’n jong man op Melkbosstrand aan die Weskus afgekom.
’n Foto van die lyk is Sondag op die Facebook-blad Worcester gangwatch gedeel.
Die inskrywing hierby lui: “Ek weet nie of dit te erg is vir Facebook nie, maar nou ja, moenie na die foto kyk as jy ’n swak maag het nie. Ons het net voor Melkbosch gehengel toe ’n lyk op die strand uitspoel. As jy geliefde vermis is, kyk asseblief.”
Kapt. FC van Wyk, provinsiale polisiewoordvoerder, sê Vrydag omstreeks 11:00 is die polisie ontbied na ’n toneel op die strand by Holbaai, naby die Atlantic Beach-gholflandgoed net voor Melkbosstrand. Hulle het die lyk van ’n man wat vermoedelik in sy 30’s was, op die strand aangetref.
Die man, met rastalokke, het ’n blou broek, bruin T-hemp en een skoen op sy linkervoet gehad.
’n Lykskouing sal gedoen word om te bepaal waaraan die man dood is.
Die foto van ’n lyk wat by Melkbosstrand uitgespoel het, is Sondag op die Facebook-blad Worcester gangwatch gedeel.
Meer oor: Melkbosstrand | Lyk